Электразавод

«Электразавод» (АТ «вытворчы комплекс «Холдынгавая кампанія «Электразавод») — савецкі, расійскі вытворца рознага трансфарматарнага і рэактарнага абсталявання ў г. Масква. У гонар яго названы станцыя метро, Электразавадская вуліца (Масква), Электразавадскі мост.

Заснаваны ў 1928 годзе як прадпрыемства энергамашынабудаўнічай прамысловасці для забеспячэння рэалізацыі плана ГОЭЛРО.

У 1993 годзе ператвораны ў шматпрофільны холдынг. У 2020 годзе стаў часткай АТ «Холдынг ERSO» пад назвай АТ «ПК ХК Электразавод».

 Гісторыя 

 1928 год - Маскоўскі Электразавод створаны па рашэнні Дзяржаўнага электратэхнічнага трэста, прынятага ў канцы 1925 года ў мэтах забеспячэння выканання плана ГОЭЛРО. 4 лістапада 1928 года адбыўся афіцыйны пуск завода пры ўдзеле старшыні Вышэйшага савета народнай гаспадаркі В.У. Куйбышава.
 1930 год - за датэрміновае выкананне першай пяцігодкі, Электразавод узнагароджаны Ордэнам Леніна.
 21 красавіка 1939 года Указам Прэзідыума Вярхоўнага Савета СССР Электразавод узнагароджаны Ордэнам Працоўнага Чырвонага Сцяга «за выдатную і самаахвярную працу на электрастанцыях, паспяховую арганізацыю стаханаўскага руху і засваенне вытворчасці новых тыпаў энергетычнага абсталявання на прадпрыемствах электрапрамысловасці».
 1941 год - на заводзе пачынаюць вырабляцца снарады для «Кацюш», трансфарматары для загараджальных збудаванняў, супрацьтанкавыя вожыкі, рамантуюцца танкі «Т-34».
 1967 год - распрацоўваюцца і вырабляюцца магутныя шунтавальныя рэактары на напружанне 400 і 500 кВ для працяглых ЛЭП энергасістэмы; трансфарматары для дугавых сталеплавільных печаў; камплектныя трансфарматарныя падстанцыі.
 1975 год - ствараецца трансфарматарнае і рэактарнае абсталяванне для першай ЛЭП пастаяннага току напружаннем 800 кВ Валгаград-Данбас, а затым для ЛЭП 1500 кВ. міні|Лагатып АТ "Холдынг ERSO"
 1993 год - на базе Маскоўскага НВА «Электразавод» арганізавана Адкрытае акцыянернае таварыства Холдынгавая кампанія «ЭЛЕКТРАЗАВОД».
 2002 год - засваенне новых тыпаў трансфарматарнага абсталявання падвышанай надзейнасці, стварэнне інжынірынгавага цэнтра.

 2008 год - для Курскай АЭС быў выраблены трансфарматар ТЦ-630000/330 магутнасцю 630 МВА (на той час самы магутны трансфарматар выраблены ў Расіі).
 2009 год - пабудаваны і ўведзены ў эксплуатацыю Уфімскі трансфарматарны завод, які ўвайшоў у структуру АТ "Электразавод". Урачысты запуск ажыццявіў Уладзімір Пуцін.
 2016 год - ААТ "ЭЛЕКТРАЗАВОД" ажыццявіла пастаўку шасці шунтавальных рэактараў на напружанне 750 кВ магутнасцю 110 МВАр для пашырэння ПС 750 кВ "Ленінградская" (Расія) 
 2020 год - створаны Міжнародны электратэхнічны холдынг ERSO Energy Solutions (АТ "Холдынг ERSO"). Электразавод і Уфімскі трансфарматарны завод сталі вытворчымі пляцоўкамі холдынгу.

 Спасылкі 

Катэгорыя:Вытворцы энергетычнага абсталявання
Катэгорыя:Прадпрыемствы Расіі